'Geen meer droogte teen Maart', sê Buchan | Maroela Media
Angus Buchan by die parlement. Foto: Ina Murison via Facebook
News24 berig Buchan het die uitlating Vrydag gemaak toe hy verskeie LP's en Christelike organisasies tydens 'n gebedsdag in die parlement toegespreek het. Volgens News24 het Buchan in sy preek gesê Suid-Afrika is 'n "vaderlose nasie" en dat die land geloof nodig het.
Die gebedsessie, wat ten doel gehad het om vir die toekoms van Suid-Afrika te bid, kon slegs op uitnodiging bygewoon word. 'n Video van Buchan wat meer oor die geleentheid vertel is sedert Woensdag wyd op sosiale media versprei.
In die video vertel Buchan dat 'n ouditorium wat 250 mense kan huisves bespreek is vir die gebedsessie. "Ons het voorbidders gehad wat van reg oor Suid-Afrika kom. Ek is so opgewonde hieroor," sê Buchan in die video.
"Ek weet jy glo in gebed. Ek glo in gebed. Ons het reeds gesien wat God in ons nasie doen deur gebed." Hy vra in die video dat alle Suid-Afrikaners, waar hulle hul ook al mag bevind, by hom aansluit in gebed vir die land.
"Daar is geen toekoms in die verlede nie. Ons moet vorentoe beweeg in die naam van Jesus Christus. Lukas 1:37 stel dit dat met God niks onmoontlik is nie. As iemand vir jou sê hierdie land is op sy einde, dan antwoord jy '…maar God'. As mense sê daar is nie 'n toekoms vir die land nie, antwoord jy '…maar God'. Ons glo in niks minder nie as herlewing."
Buchan het vroeër vanjaar 'n nasionale biddag gereël waartydens soveel as 'n miljoen mense op die plaas Wildeals buite Bloemfontein saamgetrek het om vir die land te bid. Dit was die grootste interkerklike gebedsbyeenkoms nóg in Suid-Afrika. Mense van Australië, die Demokratiese Republiek van die Kongo, Namibië, Nieu-Seeland en Duitsland het ook die geleentheid bygewoon.
Die It's Time nasionale biddag buite Bloemfontein (22 April 2017). Foto: Mariné Lourens
As Christen is ek versigtig om uitlatings en voorspellings wat mense namens God maak, te glo.
Dit gee mense vals hoop en later glo hulle nie meer in God nie.
Het oom Angus nie met sy groot byeenkoms gesê dat daar ń verandering in ons land gaan kom nie? Plaasmoorde neem drasties toe, die misdaad raak al meer buite beheer en werkloosheid styg.
Sulke dinge laat mense nou vra of God valse beloftes aan Angus maak.
Net God weet wat in die toekoms gaan gebeur en ons moet op Hom vertrou.
Sy tyd is sy eie.
O ja die man wat uit God se woord geld maak God se jy kry God se eoird en genade verniwt so moet jy dit ook verniet doen
Die wat al ewig oordeel. Is reeds veroordeel. Hou op beledig en aanval. Begin liewr saambid. Die land is op n mespunt. Bid dag en nag en volg die wat God soek na, want hulle soek vrede